stanford-oval/wikipedia huggingface dataset:
Kira Gluschkoff

Kira Gluschkoff (s.  1973)  on suomalainen valokuvaaja, joka tunnetaan etenkin muotikuvistaan.
Gluschkoff on valokuvaajana itseoppinut. Venäläissukuisen akateemisen ortodoksiperheen tytär opiskeli sukunsa toiveesta kauppatieteitä Helsingissä ja Pietarissa ja lyhyesti Taideteollisessa korkeakoulussa, mutta lähti pian valokuvaajaura mielessään Pariisiin, jossa hän sai alkuun tehtäväkseen erään miesmallitoimiston testikuvauksia. Valokuvaopinnot Ranskassa osoittautuivat liian kalliiksi, joten Gluschkoff kertoo opiskelleensa kuvausta lähinnä kirjoista. Pariisissa hän kuvasi myös siellä toimineiden suomalaissuunnittelijoiden mallistoja ja suomalaisten muusikoiden henkilökuvia. Suomessa hänestä kiinnostuivat ensimmäisinä Stockmann, Marimekko, Me Naiset ja Trendi ja sitten muun muassa Nokia, Sonera ja Lumene. Pian oli edessä paluu Suomeen sieltä tulleiden työtarjousten myötä. Hän työskenteli aluksi Outi Brouxin Profi-Teamissa, kunnes perusti oman studion Töölöön. Gluschkoff on tehnyt erityisesti muotikuvausta, vuosina 1997–2001 paljon Venäjän Elle-lehteen, Suomessa muun muassa Imageen ja Gloriaan.
Vuonna 2001 hänen Elleen tekemiään kuvia oli esillä Muoti ja tyyli valokuvauksessa -näyttelyssä Moskovassa, joka koostui 50 lehtimuotikuvaajan töistä 1910-luvulta alkaen. Gluschkoff on kuvannut yhdessä Elina Brotheruksen kanssa molempien signeeraamat kuvat näyttelyyn What if?, joka oli esillä Pick Me -galleriassa Helsinki Photography -biennaalin yhteydessä 2012.
Yksityiselämä

Kira Gluschkoffin isä oli Venäjän-kauppaan erikoistunut myyntijohtaja Kirill Gluschkoff (1937–2006) ja äiti on Helsingin yliopiston entinen venäjän kielen lehtori ja ikonimaalari Marianna Flinckenberg-Gluschkoff. Hänen veljensä on elokuvaaja Peter Flinckenberg.
Gluschkoff kasvattaa hevosia kotonaan Kirkkonummella.
Open Knowledge Finland

| Open Knowledge Finland ry |
| --- | --- |

Perustettu:  2012
Toimiala:  avoimen tiedon tuottamisen ja hyödyntämisen edistäminen
Kotipaikka:  Helsinki, Suomi
Toiminnanjohtaja:  Susanna Ånäs (vt.)
Puheenjohtaja:  Mehalet Yared
Aiheesta muualla
Sivusto
Infobox OKVirheellinen NIMI-arvo: 
Open Knowledge Finland ry (OKFI) on vuonna 2012 perustettu suomalainen yhdistys, joka toimii kansainvälisen Open Knowledge -verkoston kumppaniyhdistyksenä Suomessa ja edistää datan ja tiedon avaamista ja avoimen tiedon hyödyntämistä.
Toimintaa

Yhdistys oli Apps4Finland-kilpailun pääjärjestäjä vuonna 2014 yhdessä Forum Viriumin ja Suomen Verkkodemokratiaseuran kanssa. Vuonna 2015 OKFI koordinoi kilpailun järjestämistä ja vaihtoi kilpailun nimen Open Finland Challengeksi. Open Knowledge Finland ry. järjestää vuosittain myös Nordic Open Data Week -tapahtuman Suomen osuuden ja osallistuu Tampereella järjestettävään Mindtrek -tapahtumaan. OKFI koordinoi myös useita eri tahojen (Sitra, Tekes, EU) rahoittamia tutkimus- ja tuotekehitysprojekteja. Esimerkiksi tietopyyntö-palvelu (http://www.tietopyynto.fi), jonka avulla voi tehdä tietopyynnön Suomen julkisen sektorin toimijoille, on OKFI toteuttama hanke. Tietopyyntö-sivusto julkaisee sekä tehdyn tietopyynnön että siihen julkiselta sektorilta saadun vastauksen automaattisesti.
Vuonna 2014 valtioneuvosto järjesti Avoin Suomi 2014 -tapahtuman, jonka järjestelytoimikunnassa OKFFI:n hallituksen puheenjohtaja toimi asiantuntijaroolissa. OKFI on toiminut usein asiantuntijan roolissa avoimeen tietoon liittyvissä hankkeissa.
Vuonna 2014 OKFI oli aktiivisesti luomassa omadata-aloitetta (engl. MyData) yhteistyössä HIIT:n kanssa. MyData on johdatus ihmiskeskeiseen henkilötiedon hyödyntämiseen, jossa yksilö kontrolloi omaa henkilötietoaan. OKFI järjesti vuosittaisen MyData-konferenssin aina vuoteen 2018 asti. Tällöin MyData-liike oli maailmalla kasvanut niin suureksi, että se kannatti eriyttää omaksi yhdistyksekseen. Loppuvuodesta 2018 perustettiin MyData Global ry, josta tuli ensimmäinen Suomeen perustettu kansainvälinen yhdistys. Suuri osa OKFIn henkilöstöstä jatkoi MyData Globalin työntekijöinä.
Vuonna 2016 yhdistys teki Valtioneuvoston kanslialle selvityksen yhdessä elinkeinoelämän tutkimuslaitoksen (ETLA) kanssa avoimen datan kustannustehokkaasta hyödyntämisestä.
Vuonna 2017 yhdistys teki Valtioneuvoston kanslialle selvityksen MyData muutosvoimana.
Toimintaa > Yhdistyksen avointa tietoa tukevia projekteja

Avoin rajapinta (http://www.avoinrajapinta.fi). Avoimen rajapinnan käsitteen määrittely.
Tietopyyntöpalvelu (https://www.tietopyynto.fi (Arkistoitu – Internet Archive)). Sivusto tietopyyntöjen tekemiseen viranomaisille. Sivusto julkaisee automaattisesti tehdyt tietopyynnöt ja niiden vastaukset päällekkäisen työn välttämiseksi.
Datakoulu ja Datan avaajan mestarikurssit julkishallinnolle sekä kulttuuritoimijoille (https://www.datakoulu.fi)
Open Finland Challenge, Pohjois-Euroopan suurin avoimen datan hyödyntämiseen liittyvä kilpailu. Vuonna 2015 kilpailu teki yhteistyötä lisäksi Ultrahack-kisan (http://ultrahack.org/) kanssa, joka on Euroopan suurin hakkerointikilpailu.
MyData-liike, joka eriytettiin MyData Global ry:ksi vuonna 2018.
Aiheesta muualla

Open Knowledge Finland ry – yhdistyksen virallinen sivusto
Eurovision laulukilpailu 1982

| Eurovision laulukilpailu 1982 |
| --- | --- |
 Kilpailun logo
Päivämäärät
Päivämäärä(t):  24. huhtikuuta
Isäntä
Tapahtumapaikka:  Harrogate International Centre,  Harrogate, Yhdistynyt kuningaskunta
Juontaja(t):  Jan Leeming
Isäntämaan toimittaja:  BBC
Osallistujat
Osallistujien määrä:  18
Vetäytyvät maat:   Kreikka  Ranska
Äänestys- järjestelmä:  Joka maa antaa pisteitä 8-1 10 suosikkimaalleen. Oman maan kappaletta ei voi äänestää.
Äänestys
Voittaja:  Saksan liittotasavalta Ein bißchen Frieden
Nolla pistettä saaneet:   Suomi
Osallistujakartta

   Maat, jotka osallistuivat vuonna 1982   Maat, jotka eivät osallistuneet vuonna 1982  
Eurovision laulukilpailu · Teemasivu
 ◄ 1981  1983 ► 
Eurovision laulukilpailu 1982 oli 27:s Eurovision laulukilpailu. Kilpailu pidettiin 24. huhtikuuta 1982 Harrogatessa Isossa-Britanniassa. Kilpailun juonsi Jan Leeming. Voitto meni ensimmäisen kerran (Länsi-)Saksaan Nicolen laulamalla kappaleella Ein bißchen Frieden, jota on esitetty suomeksi nimellä "Vain vähän rauhaa". Ranska jätti kilpailun väliin. Myös Kreikan piti osallistua, mutta maan silloinen kulttuuriministeri Melina Mercouri ei pitänyt edustajaksi valittua laulua ”Saratapente kopelies” kansainvälisesti edustuskelpoisena, joten myös Kreikka päätti vetäytyä kilpailusta. Suomen edustaja Kojo sijoittui viimeiseksi kappaleella Nuku pommiin. Tällä kertaa se oli vielä edellisiäkin jumbosijoja nöyryyttävämpi, sillä maalle ei herunut ainuttakaan pistettä. Ennakkoarvioissa kappaletta luonnehdittiin kohteliaasti omaperäiseksi.lähde? Suomen kolmesta nollan pisteen vuodesta tämä on ainoa, jolloin maa jäi nollille yksin.
Kappaleet

| Järj>  | Maa | Esiintyjä | Kappale | Sijoitus | Pisteet |
| --- | --- | --- | --- | --- | --- |
| 1 |  Portugali | Doce | "Bem bom" | 13. | 32 |
| 2 |  Luxemburg | Svetlana | "Cours après le temps" | 6. | 78 |
| 3 |  Norja | Jahn Teigen & Anita Skorgan | "Adieu" | 12. | 40 |
| 4 |  Iso-Britannia | Bardo | "One Step Further" | 7. | 76 |
| 5 |  Turkki | Neco | "Hani?" | 15. | 20 |
| 6 |  Suomi | Kojo | "Nuku pommiin" | 18. | 0 |
| 7 |  Sveitsi | Arlette Zola | "Amour on t'aime" | 3. | 97 |
| 8 |  Kypros | Anna Vissi | "Mono i agapi" | 5. | 85 |
| 9 |  Ruotsi | Chips | "Dag efter dag" | 8. | 67 |
| 10 |  Itävalta | Mess | "Sonntag" | 9. | 57 |
| 11 |  Belgia | Stella | "Si tu aimes ma musique" | 4. | 96 |
| 12 |  Espanja | Lucía | "Él" | 10. | 52 |
| 13 |  Tanska | Brixx | "Video, Video" | 17. | 5 |
| 14 |  Jugoslavia | Aska | "Halo, halo" | 14. | 21 |
| 15 |  Israel | Avi Toledano | "Hora" | 2. | 100 |
| 16 |  Alankomaat | Bill van Dijk | "Jij en ik" | 16. | 8 |
| 17 |  Irlanti | The Duskeys | "Here Today Gone Tomorrow" | 11. | 49 |
| 18 |  Saksan liittotasavalta | Nicole | "Ein Bißchen Frieden" | 1. | 161 |
Kappaleet > Kapellimestarit

Jokainen maa valitsi oman kapellimestarin johtamaan maansa kappale.
Portugali - Luis Duarte
Luxemburg - Jean Claudric
Norja - Sigurd Jansen
Iso-Britannia - Ronnie Hazlehurst
Turkki - Garo Mafyan
Suomi - Ossi Runne
Sveitsi - Joan Amils
Kypros - Martyn Ford
Ruotsi - Anders Berglund
Itävalta - Richard Österreicher
Belgia - Jack Say
Espanja - Miguel Ángel Varona
Tanska - Allan Botschinsky
Jugoslavia - Zvonimir Skerl
Israel - Silvio Nanssi Brandes
Alankomaat - Rogier van Otterloo
Irlanti - Noel Kelehan
Saksa - Norbert Daum
Äänestys ja pistetaulukko

Jokaisen maan tuomaristo antoi 12, 10, 8, 7, 6, 5, 4, 3, 2, 1 pistettä yhteensä 10 kappaleelle.
Länsi-Saksan Nicolen saksankielinen kappale "Ein bißchen Frieden" voitti ylivoimaisesti, sillä eroa toiseksi tulleeseen Israeliin tuli lopulta 61 pistettä ja arviolta yli 13 miljoonaalähde? saksalaista katsoi ensimmäistä euroviisuvoittoa televisiosta. Nicole lauloi laulun myöhemmin myös englanniksi, ranskaksi ja hollanniksi. Laulun englanninkielinen versio "A Little Peace" nousikin ykköseksi UK Singles Chartissa.
Aiheesta muualla

Eurovision laulukilpailu 1982 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Sibylla (Ruotsin prinsessa)

| Prinsessa Sibylla |
| --- | --- |
 Västerbottenin herttuatar
 Prinsessa Sibylla (1908–1972) häittensä aikoihin.
Syntynyt:  18. tammikuuta 1908 Friedensteinin linna, Gotha, Thüringen, Saksa
Kuollut:  28. marraskuuta 1972 (64 vuotta) Tukholma, Ruotsi
Lapset:  Margaretha Birgitta Désirée Christina Kaarle XVI Kustaa
Koko nimi:  Sibylla Calma Maria Alice Bathildis Feodora
Suku:  Saksi-Coburg-Gotha
Isä:  Charles Edward
Äiti:  Victoria Adelheid
Prinsessa Sibyllan ja hänen puolisonsa Ruotsin perintöprinssin Kustaa Aadolfin hauta.
Sibylla Calma Marie Alice Bathildis Feodora (18. tammikuuta 1908 Friedensteinin linna, Gotha, Thüringen, Saksan keisarikunta – 28. marraskuuta 1972 Tukholma, Ruotsi) oli syntyjään Saksi-Coburg-Gothan prinsessa ja avioiduttuaan Ruotsin perintöprinssin Kustaa Aadolfin kanssa vuonna 1932, hänestä tuli Ruotsin prinsessa ja Länsipohjan herttuatar. Vuodesta 1965 lähtien hän oli Ruotsin ensimmäinen nainen, kun kuningatar Louise kuoli ja kuningas Kustaa VI Aadolf jäi leskeksi. Prinsessa Sibylla oli kuningas Kaarle XVI Kustaan äiti.
Biografia

Prinsessa Sibylla syntyi Albanyn herttua Karl Edvard Sachsen-Coburg-Gothalle ja Victoria Adelheidille, joka kuului Schleswig-Holstein-Sonderburg-Glücksburgin sukuun. Sama suku hallitsee edelleenkin Tanskaa. Hän kävi ensin koulua kotonaan ja lähti sitten opiskelemaan Coburgin Alexandrinenschuleen. Sen jälkeen hän opiskeli taiteiden Kunstgewerbeschulessa Weimarin kaupungissa.
Biografia > Ruotsin prinsessa

Sibylla tapasi Lontoossa 1931 Ruotsin perintöprinssin Kustaa Aadolfin, ja he ihastuivat toisiinsa. He menivät kihloihin Callenbergin linnassa Coburgissa 16. kesäkuuta 1932, ja heidät vihittiin 19. lokakuuta 1932 Moritz-kirkossa samassa kaupungissa. Prinssipari muutti asumaan Haagan linnaan Tukholmaan, ja he saivat vuosina 1934–1943 neljä tytärtä, niin kutsutut ”Hagan prinsessat” (ruots. Hagasessorna):
Margaretha (s. 1934)
Birgitta (1937–2024)
Désirée (s. 1938)
Christina (s. 1943)
ja lopuksi kruununprinssin
Kaarle Kustaa (s. 1946)
Saksalaisena Sibyllan oli vaikea aluksi tulla hyväksytyksi uudessa kotimaassaan.lähde? Yleinen vastenmielisyys saksalaisia kohtaan kohdistui häneen myös toisen maailmansodan aikana. Prinsessaa oli nuorempana kuvattu avoimeksi ja eloisaksi henkilöksi, mutta ajan myötä hän muuttui hiljaiseksi ja varautuneeksi.lähde? Sekä prinsessa että prinssi Kustaa Aadolf yrittivät luoda myönteisen suhteen lehdistöön, mutta se oli vaikeaa.
Prinsessan puoliso kuoli lento-onnettomuudessa Kastrupin kentällä Tanskassa 26. tammikuuta 1947, kun hän oli palaamassa metsästysmatkalta Hollannista. Yhtäkkiä prinsessa jäi yksin viiden lapsen kanssa. Kaarle XVI Kustaa on myöhemmin aikuisena kertonut,lähde? miten heidän elämänsä muuttui isän kuoltua ja miten perhe muutti 1950 Tukholman kuninkaanlinnaan Hagasta. Lastenhoitaja Ingrid 'Nenne' Björnbergistä tuli Sibyllan läheinen ystävä lasten ollessa pieniä. Nuorin lapsi Kaarle Kustaa oli vasta vuoden ikäinen isän kuollessa.
Miehensä kuoltua prinsessa Sibylla eli lastensa kanssa ja heidän vuokseen. Hän jatkoi edustustyötään kuningas Kustaa VI Aadolfin vierellä ja hänestä tuli ”valtakunnan ensimmäinen nainen” kuningatar Louisen kuoltua 7. maaliskuuta 1965. Tämä arvonimi Sibyllalla säilyi hänen kuolemaansa asti.
Prinsessa oli ulkoilmaihminen ja liikkui mielellään luonnossa. Kiinnostuksen luontoa kohtaan hän antoi perintönä lapsilleen, varsinkin Kaarle Kustaalle, joka oli myös aktiivinen partioliikkeessä. Kukat, maalaus ja autoilu olivat prinsessalle mieluisia.lähde? Hän sisusti mielellään kesäasuntoaan Hagabergissä Sollidenin lähellä Öölannissa.
Kun hänen äitinsä, arkkiherttuatar Victoria Adelheid kuoli vuonna 1970, Sibyllasta tuli noin 200 miljoonan Ruotsin kruunun perinnön myötä Ruotsin rikkain nainen.
Aiheesta muualla

Kuvia tai muita tiedostoja aiheesta Sibylla (Ruotsin prinsessa) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi 
Taiteenala:  KulturNav 
Muut:  IdRef
Charlesin laki

Charlesin laki on termodynamiikan laki, joka kuvaa vakiomassaisen ideaalikaasun käyttäytymistä vakiotilavuudessa (isokoorinen prosessi). Sen mukaan kaasun paine on suoraan verrannollinen absoluuttiseen lämpötilaan. Jos myös tilavuus saa muuttua, yleistyy Charlesin laki ideaalikaasun tilanyhtälöksi.
Historia

Ilmiön havaitsi tiettävästi ensimmäisenä ranskalainen tieteellisten mittalaitteiden kehittäjä Guillaume Amontons (1663–1705). Vaikka tarkkoja lämpömittareita ei silloin vielä ollut käytettävissä, hän havaitsi kaasun tilavuuden "kasvavan kolmanneksella kun kaasu vietiin kylmästä tilasta kiehuvaan veteen". Hän väitti myös, että lämpötilan alentaminen pienentää kaasun painetta ja esitti ajatuksen absoluuttisesta kylmyydestä. Lain muotoili täsmällisesti vuonna 1809 ranskalainen kemisti Joseph Louis Gay-Lussac joka teki kaasujen parissa uraanuurtavaa työtä.  .
Tämä ideaalikaasujen periaate tunnetaan Ranskassa, Saksassa ja Englannissa nimellä Gay-Lussacin laki ja Saksassa myös nimellä Amontonin laki tai Gay-Lussacin 2. laki ja Englannissa myös nimellä painelaki.
Perusteet

Kiinteässä tilavuudessa ideaalikaasun paine kasvaa lineaarisesti lämpötilan kasvaessa. Tämä yhteys voidaan esittää yhtälöllä p = bT, jossa b vakio, tai vaihtoehtoisesti
Toisin sanoen
missä  P_{1} ja  T_{1} ovat kaasun paine ja lämpötila hetkellä 1, ja  P_{2} ja  T_{2} hetkellä 2.
Gay-Lussacin lakia sovellettaessa lämpötila on mitattava termodynaamisella lämpötila-asteikolla, jonka nollakohtana on absoluuttinen nollapiste, siis esimerkiksi kelvineinä (ei celsiusasteina).
Esimerkiksi kaasun lämpötilan noustessa vakiotilavuudessa 0 °C:sta +10 °C:een sen absoluuttinen lämpötila nousee 273,15 kelvinistä 283,15 kelviniin eli noin 3,66 prosenttia, joten kaasun paine kasvaa myös noin 3,66 prosenttia.
Leo Noro

Leo Kaarlo Noro (1. marraskuuta 1915 – 3. joulukuuta 1980) oli suomalainen lääkäri ja professorin arvonimen saanut terveydenhuollon johtohenkilö.
Noron vanhemmat olivat August Kaarle Noro ja Mandi Laurio ja puoliso vuodesta 1940 arkkitehti Eva Emilia Leisio. Noro tuli ylioppilaaksi Hämeenlinnan lyseosta 1915 ja valmistui lääketieteen lisensiaatiksi 1943, jolloin hän myös väitteli tohtoriksi. Helsingin yliopiston ammattitautiopin dosentti hän oli vuodesta 1950. Noro toimi lääkärinä ja opettajana, mutta ennen muuta hänet muistettaneen Työterveyslaitoksen johtajana 1950–1970 ja Lääkintöhallituksen pääjohtajana 1970–1977. Suomen Punaisen Ristin puheenjohtaja hän toimi 1972–1979. Noron rooli oli tärkeä suomalaisen työterveydenhuollon ja ammattitautien hoidon ja ehkäisyn kehittäjänä. Hän luennoi ja toimi asiantuntijana myös Suomen ulkopuolella. Norolle myönnettiin professorin arvonimi 1956.
Aiheesta muualla

Kuka kukin on 1978 (Runeberg.org)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Henkilöt:  Kansallisbiografia  Uppslagsverket Finland  Biografiasampo
RAND Corporation

| RAND Corporation |
| --- | --- |

Perustettu:  1948
Tyyppi:  voittoa tuottamaton ajatushautomo
Päämaja:  Santa Monica, Kalifornia
Toiminta-alue:  maailmanlaajuinen
Jäsenet:  1 700 (2015)
Toimitusjohtaja:  Michael D. Rich
Aiheesta muualla
Sivusto
Infobox OKNimi-testi OK: 
RAND Corporation on yhdysvaltalainen voittoa tuottamaton tutkimuslaitos ja ajatushautomo, joka perustettiin 1948 tuottamaan analyysejä Yhdysvaltain asevoimille.
Historia

Project RAND perustettiin Douglasin lentokonetehtaan alaisuuteen pian toisen maailmansodan jälkeen 1. lokakuuta 1945.
Projektin taustalla olivat ilmavoimien kenraali H. H. "Hap" Arnold, sotaministerin neuvonantaja MIT:n Edward Bowles, Douglasin johtaja Donald Douglas, Douglasin pääinsinööri Arthur Raymond ja hänen avustajansa Franklin Collbohm.
Collbohm nousi RANDin johtajaksi 1946. Ensimmäinen projektin raportti oli Preliminary Design of an Experimental World-Circling Spaceship, jossa hahmoteltiin maata kiertävän satelliitin mahdollisuuksia tekniikan osalta, ongelmia ja hintaa, mutta myös sen merkitystä ja mahdollisuuksia ihmistä kantavan laitteen rakentamiseen.
Vuonna 1947 projekti muutti Douglasin tehtaalta omiin toimistotiloihinsa Santa Monicaan. 14. helmikuuta 1948 projekti irrotettiin Douglasista omaksi voittoa tuottamattomaksi järjestökseen. RAND Corporation sai alkurahoituksenaan miljoona dollaria korottomana lainana ja pankkitakauksena Fordin säätiöltä.
Tutkimuskohteita

RANDin saavutuksiin luetaan osallistuminen Yhdysvaltain avaruusohjelman kehittämiseen, saavutukset tekoälyssä ja monet Internetin luomiseen kehitetyt periaatteet.
Vuoden 2005 raportin mukaan enää noin puolet RANDin tutkimuksesta liittyy kansalliseen turvallisuuteen. Monia muita tutkittavia aiheita ovat perheiden tukeminen, oikeudenkäyttö, työmarkkinat, yritysten johtaminen, kriisinhallinta ja luonnonkatastrofeihin varautuminen, väestö- ja aluepolitiikan tutkimus.
Vuosina 1974–1982 RAND toteutti laajan tutkimuksen nimeltä RAND Health Insurance Experiment (RAND HIE) terveydenhuollon kustannuksista, käytöstä ja tuloksista Yhdysvalloissa.  Tutkimusta käytetään edelleen ennustamaan kulujen muuttumista sairausvakuutuksen uudistusten myötä. Tutkimuksen toistaminen on sen laajuuden vuoksi lähes mahdotonta. Nykyrahassa tutkimus tuli maksamaan Yhdysvaltain terveysministeriön maksamana lähes 300 miljoonaa dollaria.
Aiheesta muualla

https://www.rand.org/
Luettelo Sharon Stonen saamista palkinnoista ja ehdokkuuksista

| 0 | 1 | 2 |
| --- | --- | --- |

Palkinnot ja ehdokkuudet
| Palkinto | Voitto | Ehdokkuus |
| Oscar | 0 | 1 |
| Golden Globe | 1 | 4 |
| SAG | 0 | 1 |
| Critics’ Choice | 0 | 1 |
Primetime Emmy: 1
| Saturn | 0 | 2 |
Satellite: 1
Voitot ja ehdokkuudet yhteensä
| Yhteensä | 3 | 11 |
Viitteet
Tämä on luettelo Sharon Stonen saamista palkinnoista ja ehdokkuuksista.
Elokuva- ja televisiopalkinnot > Oscar-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1995 | Paras naispääosa | Casino | Ehdokkuus |  |
Elokuva- ja televisiopalkinnot > Golden Globe -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1992 | Paras naispääosa draamaelokuvassa | Basic Instinct – vaiston varassa | Ehdokkuus |  |
| 1995 | Paras naispääosa draamaelokuvassa | Casino | Voitto |  |
| 1998 | Paras naissivuosa | Ystävykset | Ehdokkuus |  |
| 1999 | Paras naispääosa musikaali- tai komediaelokuvassa | Muusa | Ehdokkuus |  |
Elokuva- ja televisiopalkinnot > Screen Actors Guild -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 2006 | Paras näyttelijäkokoonpano | Bobby | Ehdokkuus |  |
Elokuva- ja televisiopalkinnot > Critics’ Choice -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 2006 | Paras näyttelijäkokoonpano | Bobby | Ehdokkuus |  |
Elokuva- ja televisiopalkinnot > Primetime Emmy -palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 2003 | Paras vieraileva naisnäyttelijä draamasarjassa | Oikeus ja kohtuus | Voitto |  |
Elokuva- ja televisiopalkinnot > Saturn-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 1992 | Paras naispääosa | Basic Instinct – vaiston varassa | Ehdokkuus |  |
| 1995 | Paras naispääosa | Nopeat ja kuolleet | Ehdokkuus |  |
Elokuva- ja televisiopalkinnot > Satellite-palkinnot

| Vuosi | Kategoria | Työ | Tulos | Lähde |
| --- | --- | --- | --- | --- |
| 2018 | Paras naissivuosa sarjassa, minisarjassa tai televisioelokuvassa | Mosaic | Voitto |  |
Kunnianosoituksia

Tähti elo­kuva­urasta Hollywood Walk of Famelle osoitteeseen 6925 Hollywood Boulevard (1995)
Kunniaritarikunta Ordre des Arts et des Lettresin myöntämät upseerin (2005) ja komentajan (2021) kunniamerkit ja arvonimet
Aiheesta muualla

Sharon Stone Internet Movie Databasessa. (englanniksi)
Sahansoiton suomenmestaruuskilpailut

Sahansoiton Suomenmestaruuskilpailut on Vesannon Musiikinystävät ry:n järjestämä kilpailu suomalaisille sahansoittajille.